# Albert Küchler

### Fra Wikipedia, den frie encyklopædi

Albert Küchler (født 2. maj 1803 i København, død 16. februar 1886 i Rom) var en dansk maler og en katolsk munk.

## [redigér] Uddannelse som kunstmaler

Albert Küchler fik med besvær lov af sin far, snedkermester Christian Küchler, til at uddanne sig til kunstmaler. Han opnåede at få både Kunstakademiets lille og store guldmedalje og et legat til et studieophold i Rom.

## [redigér] I Rom som kunstmaler

Han kom i forbindelse med kredsen af danske digtere og malere og blev en bekendt af forfatteren Christian Winther for hvem han malede billedet Albanerinden, også kaldet Italienerinden, der hænger på Glyptoteket i København.

Küchler var en populær skikkelse i den danske koloni, og han indgår som figur i flere digte og romaner og også på nogle af de mest kendte billeder fra tiden, som f.eks. Constantin Hansens billede af de danske kunstnere ved balkonen og af Ditlev Bluncks billede fra osteriet "La Gensola".

## [redigér] Konversion til katolicismen. Franciskanermunk

Efter nogle år konverterede Küchler til katolicismen, og senere blev han lægbroder i Franciskanerordenen.

Efter et par år på et kloster i Schlesien, hvor han så at sige udlevede nogle asketisk-fundamentalistiske idealer, vendte Küchler tilbage til Rom, hvor han blev resten af sine dage.

## [redigér] Tilbage i Rom. Religiøse malerier

Küchler vedblev med at male, men lagde stort set de verdslige motiver til side for i stedet at male religiøse motiver. Ud fra enhver kunstnerisk vurdering er de religiøse billeder af ringere kvalitet end de verdslige. Det var Küchler givetvis selv klar over, men intet bekymrede ham mindre.

Et par af hans religiøse billeder hænger i danske kirker, Ballerup, Esbønderup og Toreby på Lolland.

## [redigér] Forbindelsen til Danmark

Küchler blev som munk i Rom flere gange opsøgt af danskere; han fik besøg af kongefamilien, af malerkolleger og af forfattere. Nogle af forfatterne har fortalt om besøgene i artikler (bl.a. i Illustreret Tidende) og i bogform, én af forfatterne var Nicolaj Bøgh, Christian Winthers biograf.

## [redigér] Albanerinden i albanske medier

Küchlers billede af Christian Winthers kæreste er i 2005-2006 blevet genstand for debat i albanske aviser, tidsskrifter og elektroniske medier. Nogle mener, at pigen havde albanske aner - evemtuelt at hun stammede fra én af de albanske landsbyer i det sydligste af Italien - nogle at hun kom fra Albanerbjergene uden for Rom.

## [redigér] Eksterne henvisninger

Kilder:

- Bjørn Andersen: To skridt frem? Albanien i en brydningstid (2005), s. 88-96, hvori der nævnes flere andre kilder, bl.a.:

> - Alberto Crielesi: Il pittore Fra PIETRO da COPENAGHEN al secolo ALBERT KÜCHLER. Quando la Povertà con l'Arte diventa Poesia (Roma 1999), især s. 24-25.
> - Stig Holsting: Albert Küchler og Birgitte West. To danske katolske kunstnere (Grenaa 2001).
> - Niels Ohrt: Herlige Perugin i Toreby. I anledning af 150-året for Albert Küchlers kopi af Peruginos »Begrædelsen« i Toreby Kirke, i: Stiftsbog og landemode-akt for Lolland-Falsters Stift (1999), s. 81-91. I artiklen gengives Küchler's billeder i Esbønderup, Ballerup og Toreby kirker.

- Dansk, engelsk og albansk internetudgave af artikel om albanerinden kan findes på henholdsvis:

> - Albanerinden. Christian Winther's og Albert Küchler's Albanerinde
> - The Albanian girl and the Danish artists
> - Vajza shqiptare dhe artistët danezë

Hentet fra "http://da.wikipedia.org../../../a/l/b/Albert_K%C3%BCchler_d6b7.html"

Kategorier: Danske malere | Albanien | Franciskansk

##### Views

- Artikel
- Diskussion
- Nuværende version

##### Søg